Mircea Dumitru, rectorul Universității Bucureşti: Este foarte important ca universităţilor să li se dea posibilitatea să îşi exercite autonomia universitară în tot ceea ce înseamnă programe şi acte de studiu. Universităţile care emit astfel de acte, trebuie să aibă dreptul să le şi retragă.

Moderator: Victor Ponta riscă să piardă titlul de doctor din partea Universităţii din Bucureşti?

Mircea Dumitru, rectorul Universității Bucureşti: Da. Asta vreau să vă spun. În 2012, două comisii au ajuns în mod independent exact la aceeaşi concluzie. Au dat verdictul de plagiat.

Ieri, Ministerul Educaţiei a decis, printr-o ordonanţă de urgenţă, să mute analiza doctoratelor şi retragerea titlurilor demnitarilor de la Consiliul Naţional de Etică la universităţi. Teza de doctorat a fostului premier Ponta are deja două verdicte de plagiat din partea Universităţii Bucureşti.